Α.Σ. Μακεδονικός (ποδόσφαιρο)

Ο **Αθλητικός Σύλλογος Μακεδονικός** είναι ελληνικό αθλητικό σωματείο το οποίο εδρεύει στην Ευκαρπία. Το επίσημο έτος ίδρυσης του είναι το 1928 και αγωνίζεται με χρώματα το πράσινο και το λευκό. 

Το ανδρικό τμήμα ποδοσφαίρου του Α.Σ. Μακεδονικού αγωνίζεται στο δεύτερο τη τάξει πρωτάθλημα της Α2 Εθνικής Κατηγορίας (Super League 2), με την επωνυμία «**Αθλητικός Σύλλογος Μακεδονικός [[Ποδοσφαιρική Ανώνυμη Εταιρεία]]**» και με τον διακριτικό τίτλο «**Μακεδονικός [[Ποδοσφαιρική Ανώνυμη Εταιρεία|Π.Α.Ε.]]**». Χρησιμοποιεί ως αγωνιστική έδρα το ιδιόκτητο γήπεδο του συλλόγου, το οποίο έχει χωρητικότητα 7.500 θέσεων.

## Ιστορία
Πριν την καθιέρωση της Α΄ Εθνικής ο Μακεδονικός αγωνιζόταν στο τοπικό πρωτάθλημα της Ε.Π.Σ. Μακεδονίας, με σημαντικότερη διάκριση την κατάκτηση του πρωταθλήματος του 1947 (24 βαθμοί σε 10 αγώνες με τέρματα 25–13), γεγονός που του έδωσε το δικαίωμα συμμετοχής στην τελική φάση του Πανελλήνιου πρωταθλήματος 1946–47, όπου τερμάτισε στην 6η και τελευταία θέση, έχοντας ηττηθεί σε όλους τους αγώνες.
αριστερά|μικρογραφία|225x225εσ|ΠΑΟ Ρουφ - Μακεδονικός 2-2 (Πλέι οφ Γ΄ Εθνικής, 2021–22).
Θα έπρεπε να περιμένει πολλά χρόνια για να βρεθεί στην Α΄ Εθνική την σεζόν 1982–83, όταν το 1982 τερμάτισε πρώτος στο Βόρειο όμιλο της Β΄ Εθνικής. Δεν κατάφερε να κρατηθεί στην κατηγορία, αφού λόγω αναδιάρθρωσης των κατηγοριών τη συγκεκριμένη χρονιά υποβιβάζονταν τέσσερις ομάδες και ο Μακεδονικός τερμάτισε τέταρτος από το τέλος ισόβαθμος του Πανιωνίου. Στο μπαράζ που ακολούθησε στο Ε.Α.Κ. Βόλου η ομάδα της Νεάπολης έχασε με σκορ 3-2, με αποτέλεσμα να υποβιβαστεί. Είναι χαρακτηριστικό ότι στην έδρα του την χρονιά εκείνη με αντιπάλους τους τρεις "μεγάλους" της Αθήνας και του Πειραιά, αλλά και τους 3 της Θεσσαλονίκης, όχι απλά έμεινε αήττητος, αλλά δεν δέχτηκε καν γκολ.

Τα επόμενα χρόνια η ομάδα κινούνταν μεταξύ Β΄ και Γ΄ Εθνικής κατηγορίας (κατέκτησε το πρωτάθλημα του Βορείου ομίλου της Γ΄ Εθνικής το 1988), όμως στη συνέχεια βρέθηκε στη Δ΄ Εθνική, ακόμη και στο τοπικό πρωτάθλημα της Θεσσαλονίκης. Την σεζόν 2007–08 κατέκτησε την πρώτη θέση στον 2ο όμιλο της Δ΄ Εθνικής και επανήλθε μετά από αρκετά χρόνια απουσίας στη Γ΄ Εθνική. 

Την περίοδο 2015–16 η ομάδα αγωνίστηκε στο πρωτάθλημα της Α1 κατηγορίας της Ε.Π.Σ.Μ., το οποίο και κατέκτησε με συνολική συγκομιδή 76 βαθμών και έχοντας μόνο δύο ήττες. Την ίδια περίοδο ο Μακεδονικός κατέκτησε το Κύπελλο Ερασιτεχνών, νικώντας στον τελικό που έγινε στο γήπεδο της Τούμπας, τον Θερμαϊκό Θέρμης με σκορ 2-1. Την ίδια χρονιά συμμετείχε και στα μπαράζ ανόδου για την Γ΄ Εθνική, ωστόσο τερμάτισε τρίτος και παρέμεινε στο τοπικό πρωτάθλημα της ΕΠΣ Μακεδονίας.

Την αμέσως επόμενη χρονιά 2016–17 κατέκτησε την πρώτη θέση της Α1 της ΕΠΣ Μακεδονίας και σε αγώνα μπαράζ που διεξήχθη στην Ευκαρπία, κέρδισε με 3-1 τον Ολυμπιακό Κυμίνων και επανήλθε ύστερα από τρία χρόνια στη Γ΄ Εθνική.

Στην Γ΄ Εθνική παρέμεινε σταθερά για 5 σεζόν. Την σεζόν 2021–22 αν και αγωνιστικά η ομάδα του Μακεδονικού τερμάτισε δεύτερη, στο τελευταίο ματς με αντίπαλο της Α.Ε. Λευκίμμης, έκανε ένσταση λόγω αντικανονικής συμμετοχής παίχτη της ομάδας της Κέρκυρας. Αυτή η εξέλιξη ήταν κάτι που επηρέασε την ανταγωνίστρια ομάδα για το πρωτάθλημα, Κοζάνη. Έτσι, μετά από έντονες δικαστικές διαμάχες που έφτασαν μέχρι το CAS, ο Μακεδονικός ύστερα από απόφαση της Ε.Π.Ο., αγωνίστηκε κανονικά στο ειδικό πρωτάθλημα ανόδου, στο οποίο τερμάτισε στην 4η θέση και κατέκτησε την άνοδο στην δεύτερη εθνική κατηγορία, ύστερα από 31 χρόνια. 

### Κύπελλο Ελλάδας
Η πιο σημαντική διάκριση του Μακεδονικού στο κύπελλο Ελλάδας ήταν την περίοδο 1979–80 όταν και έφτασε μέχρι τα ημιτελικά της διοργάνωσης, για να αποκλειστεί από την μετέπειτα κυπελλούχο Καστοριά. Άλλες πέντε φορές κατάφερε να προχωρήσει έως τη φάση των προημιτελικών, το (1947, 1951, 1953, 1969 και 1987), γεγονός που τον κατατάσσει στο θεσμό ως τον τέταρτο πλέον επιτυχημένο σύλλογο της πόλης και εν γένει της (ΕΠΣ Μακεδονίας), πίσω από τους ΠΑΟΚ, Άρη και Ηρακλή (μέχρι το 2014 ο Αγροτικός Αστέρας είχε μία συμμετοχή σε ημιτελικά, ενώ ο Απόλλων 1926 είχε φτάσει επτά φορές έως τα προημιτελικά).

## Έδρα

Αγωνιστική έδρα του Α.Σ. Μακεδονικού είναι το ιδιόκτητο γήπεδό του στη Νέα Ευκαρπία το οποίο έχει χωρητικότητα 7.500 θέσεων. Κατασκευάστηκε το 1968 και τα επίσημα εγκαίνια του έγιναν στις 25 Μαρτίου 1969. Το 2002 ανακατασκευάστηκε με την προσθήκη πλαστικών καθισμάτων, προβολέων, στεγάστρου και δημοσιογραφικών θεωρείων, μια και το γήπεδο αυτό χρησιμοποιούσαν ως αγωνιστική έδρα ο Ηρακλής Θεσσαλονίκης και ο Άρης Θεσσαλονίκης στην περίοδο ανακατασκευής των δικών τους γηπέδων για τους Θερινούς Ολυμπιακούς Αγώνες του 2004 της Αθήνας. Στη συνέχεια, τα πλαστικά καθίσματα αφαιρέθηκαν από το μεγαλύτερο τμήμα των κερκίδων. Το ρεκόρ προσέλευσης ήταν 9.422 εισιτήρια με αντίπαλο τον Ολυμπιακό Πειραιώς στις 5 Ιουνίου 1983.

## Τίτλοι
* **[[Β΄ Εθνική ποδοσφαίρου ανδρών|Β´ Εθνική]]**
** Πρωταθλήτρια (1) : 1981–82
* **[[Γ΄ Εθνική ποδοσφαίρου ανδρών|Γ´ Εθνική]]**
** Πρωταθλήτρια (2) : 1987–88, 2021–22
* **[[Δ΄ Εθνική ποδοσφαίρου ανδρών|Δ´ Εθνική]]**
** Πρωταθλήτρια (1) : 2007–08
* **Πρωτάθλημα [[Ένωση Ποδοσφαιρικών Σωματείων Μακεδονίας|ΕΠΣ Μακεδονίας]]**
** Πρωταθλήτρια (9) : 1946–47, 1960–61, 1961–62, 1975–76, 1976–77, 1997–98, 2001–02, 2015–16, 2016–17
* **Κύπελλο [[Ένωση Ποδοσφαιρικών Σωματείων Μακεδονίας|ΕΠΣ Μακεδονίας]]**
** Κυπελλούχος (1) : 2015–16
* **[[Θερινό πρωτάθλημα Ο.Π.Α.Π.|Θερινό πρωτάθλημα Ο.Π.Α.Π. Β΄ Εθνικής Κατηγορίας]]**
** Πρωταθλήτρια (1): 1968

## Η διαχρονική πορεία

### Σύνολα συμμετοχών στα εθνικά πρωταθλήματα

## Οικονομικά και ιδιοκτησιακό
### Επωνυμία
Η επωνυμία της Αθλητικής Ανώνυμης Εταιρείας (Α.Α.Ε.), απαραίτητης για τη συμμετοχή της ομάδας (Π.Α.Ε.) σε επαγγελματική ποδοσφαιρική κατηγορία, έχει αλλάξει με το πέρασμα των χρόνων ως ακολούθως:
* «**[[Ποδοσφαιρική Ανώνυμη Εταιρεία|Π.Α.Ε.]] Μακεδονικός Νεαπόλεως Θεσσαλονίκης**» (1982–1994)
* «**[[Ποδοσφαιρική Ανώνυμη Εταιρεία|Π.Α.Ε.]] Μακεδονικός**» (2008–2011)
* «**Μακεδονικός [[Ποδοσφαιρική Ανώνυμη Εταιρεία|Π.Α.Ε.]]**» (2022–σήμερα)

## Διοίκηση ΠΑΕ

## Αξιομνημόνευτοι ποδοσφαιριστές

## Σημειώσεις


## Παραπομπές


## Εξωτερικοί σύνδεσμοι
* 

Κατηγορία:Α.Σ. Μακεδονικός (ποδόσφαιρο)
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1928